《鹿野歌代作》
明代·符锡

我昔城南游，鹿野欣在目。秀水潆以洄，晴峦缭而复。

谁突京其中，石表双黄鹄。陈翁美生丘，陈子顺亲欲。

载酒时一游，亲交四徵逐。笑歌不知还，日暮或秉烛。

此翁真达翁，此子亦不俗。昔闻大观人，自作挽歌曲。

登山摇大铃，和者竞相属。生死等昼夜，往过而来续。

柰此尘劫愚，电火计延促。忧患每有馀，欢娱苦不足。

今古一抔土，彭殇同缚束。何如饮美酒，冥然天地独。

泛□观野鹿，聊与陈翁谷。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。